น่าจะเป็นร้านอาหารญี่ปุ่นที่ราคาถูกที่สุดในย่านนี้แล้ว
ช่วงนี้ทางร้านมีโปรโมชั่นน่าสนใจ ซูชิ 3คำ แค่29บาทเอง

เมนูที่สั่งวันนี้
- Salmon aburi nigiri เซตละ 29 บาท
โปรโมชั่นข้าวหน้าแซลมอน3คำนี้จำกัด1คน สั่งได้1เซตเท่านั้นนะคะ แซลมอนชิ้นหนาใช้ได้ แต่ซอสที่ราดมาหวานเหลือเกิน
- Ichiban sandwich 77บาท
แซนวิชข้าวปั้นไส้ทูน่า คลุกแป้งเทมปุระกรอบๆ เมนูนี้เขียนไว้ว่าเป็น best seller ซะด้วย อร่อยค่ะ แต่ไส้ทูน่ามันน้อยเกินไปหน่อย
- Aburi salmon roll 77บาท
เป็นเมนูrecommendเลยค่า ข้าวห่อสาหร่ายหน้าปลาแซลมอนย่าง ราดซอสมาโย หอมหวานอร่อย ติดนิดเดียวคือสาหร่ายเหนียวหน่อย ไม่กรอบค่ะ
- ข้าวผัดไข่ 22บาท
สั่งเมนูนี้มาเพราะเห็นว่ารูปในเมนูน่าทาน รสชาติก็ดีไม่แพ้หน้าตาเลย หอมไข่ดีค่ะ แต่ข้อเสียคือเค็ม และก็มันมาก

บรรยากาศร้านยังไม่ดีเท่าไหร่ เพราะรู้สึกอากาศถ่ายเทไม่สะดวก 

เรื่องบริการดีเลยค่ะ มาเวลาเที่ยง ลูกค้าไม่น้อยทีเดียว แต่อาหารก็มาเสิร์ฟไว รอไม่นานมาก พนักงานก็ดูแลทั่วถึง